ai4bharat/Pralekha huggingface dataset:
பாதுகாப்பு அமைச்சகம்
கொமோரோஸ் நாட்டின் அஞ்சோன் துறைமுகத்தில் ஐ.என்.எஸ் திரிசூல்
இந்திய கடற்படையின் ஐ.என்.எஸ் திரிசூல் கப்பல், 2023, மே 31 முதல் ஜூன் 2 வரை கொமோரோஸ் நாட்டின் அஞ்சோன் துறைமுகத்திற்கு பயணம் மேற்கொண்டுள்ளது. மே 31-ஆம் தேதி அஞ்சோன் தீவை அடைந்த கப்பலுக்கு சிவில்-ராணுவ தலைமையின் வரவேற்பு அளிக்கப்பட்டது. இந்தப் பயணத்தின் போது தலைமைத் தளபதி கேப்டன் கபில் கௌசிக், அஞ்சோன் தீவுகளின் மூத்த அரசு அதிகாரிகளை சந்தித்துப் பேசினார். கப்பல், துறைமுகத்தில் இருந்த காலகட்டத்தில், கொமோரோஸ் ஆயுதப்படைகள் மற்றும் கடலோரக் காவல் படை வீரர்களுடன் கலந்துரையாடல்களும், கொமோராஸ் ராணுவ படையினருடன் விளையாட்டு மற்றும் கூட்டு யோகா பயிற்சியும் நடைபெற்றன.
அஞ்சோன் மக்களுக்கு மருத்துவ பரிசோதனை முகாமும் கப்பலில் நடத்தப்பட்டது. பொதுவான மருத்துவ பரிசோதனையுடன், கண், இருதயம் மற்றும் காது, மூக்கு, தொண்டை உள்ளிட்ட சிறப்பு மருத்துவ ஆலோசனையும் வழங்கப்பட்டது. இதன் மூலம் சுமார் 500 பேர் பயனடைந்தனர். இது தவிர கொமோரோஸ் ராணுவ வீரர்களுக்கு அடிப்படை பாதுகாப்பு பயிற்சியும் அளிக்கப்பட்டது.
இந்தியக் கப்பலின் அஞ்சோன் பயணம், இருதரப்பு உறவுகளை வலுப்படுத்துவதற்கும், இந்தியாவின் அண்டை நாடுகளின் பிராந்திய கடற்படைகளுடனான கடல்சார் பாதுகாப்பு ஒத்துழைப்பை மேம்படுத்துவதற்குமான இந்தியாவின் உறுதிப்பாட்டை பிரதிபலிக்கிறது. கடந்த காலம் முதல் இந்தியக் கடற்படை கப்பல்கள் கொமோரோஸ் நாட்டிற்குத் தொடர்ந்து பயணித்து வருவது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1929295
பிரதமர் அலுவலகம்
ஃபிடே உலகக் கோப்பை போட்டியில் சிறப்பான ஆட்டத்தை வெளிப்படுத்திய பிரக்ஞானந்தாவுக்கு பிரதமர் பாராட்டு
ஃபிடே உலகக் கோப்பையில் சிறப்பான ஆட்டத்தை வெளிப்படுத்திய செஸ் கிராண்ட் மாஸ்டர் ஆர்.பிரக்ஞானந்தாவை பிரதமர் திரு. நரேந்திர மோடி பாராட்டியுள்ளார்.
பிரதமர் வெளியிட்டுள்ள டுவிட்டர் பதிவு வருமாறு;
"ஃபிடே உலகக் கோப்பையில் பிரக்ஞானந்தாவின் சிறப்பான செயல்பாட்டிற்காக நாம் பெருமையடைகிறோம்! அவர் தனது அசாதாரண திறமைகளை வெளிப்படுத்தி, இறுதிப் போட்டியில் வலுவான மேக்னஸ் கார்ல்சனுக்கு கடுமையான போட்டியை அளித்தார். இது ஒன்றும் சிறிய சாதனை அல்ல. அவரது வரவிருக்கும் போட்டிகள் சிறப்பாக அமைய வாழ்த்துகிறேன்"
பெட்ரோலியம் மற்றம் இயற்கை எரிவாயு அமைச்சகம்
உள்நாட்டு மூலப்பொருட்களைப் பயன்படுத்தி நிலையான விமான எரிபொருள், மேக் இன் இந்தியா தொழில்நுட்பம் விமானத் துறையின் தன்னிறைவு மற்றும் கார்பன் குறைப்பு நடவடிக்கைக்கான முக்கிய படியாகும்: ஹர்தீப் சிங் பூரி
பிரதமரின் ஆணைக்கிணங்க, 2047 ஆம் ஆண்டுக்குள் இந்தியா எரிசக்தியில் தன்னிறைவு காண வேண்டும் என்று மத்திய பெட்ரோலியம் மற்றும் இயற்கை எரிவாயு, வீட்டுவசதி மற்றும் நகர்ப்புற விவகாரங்கள் துறை அமைச்சர் திரு ஹர்தீப் சிங் பூரி, வலியுறுத்தினார். "இந்த தொலைநோக்கை நனவாக்க பெட்ரோலியத் துறை மகத்தான பங்களிப்பைச் செய்ய வேண்டும் என்பதைச் சொல்லத் தேவையில்லை" என்று திரு பூரி மேலும் கூறினார். இன்று புது தில்லியில் தொழில்துறை மற்றும் ஊடகத்துறையைச் சேர்ந்த தலைவர்கள் அடங்கிய கூட்டத்தில் அவர் உரையாற்றினார். இந்நிகழ்ச்சியில் பெட்ரோலியம் மற்றும் இயற்கை எரிவாயு அமைச்சகத்தின் செயலாளர் பங்கஜ் ஜெயின் கலந்து கொண்டார்.
விமானப் போக்குவரத்துத் துறையை கார்பன் குறைப்பு செய்வதற்கான ஒரு குறிப்பிடத்தக்க முயற்சியாக, உள்நாட்டிலேயே தயாரிக்கப்பட்ட நிலையான விமான எரிபொருள் கலவையைப் பயன்படுத்தி இந்தியாவின் முதல் வணிகப் பயணிகள் விமானம் இன்று வெற்றிகரமாக பறந்தது. ஏர் ஏசியா விமானம் புனேவில் இருந்து தில்லிக்கு இந்த எரிபொருள் மூலம் இயக்கப்பட்டது, இது இந்தியன் ஆயில் கார்ப்பரேஷன் வழங்கிய உள்நாட்டு உணவுப் பொருட்களைப் பயன்படுத்தி பிரஜ் இண்டஸ்ட்ரீஸ் தயாரித்ததாகும். இந்த சிறப்பு விமானத்தை அமைச்சர் விமான நிலையத்தில் வரவேற்றார்.
நிகழ்ச்சியில் உரையாற்றிய திரு ஹர்தீப் சிங் பூரி, 2070 ஆம் ஆண்டுக்குள் நிகர பூஜ்ஜிய உமிழ்வை நோக்கிய நாட்டின் முயற்சிகளில் இது ஒரு குறிப்பிடத்தக்க மைல்கல் என்று விவரித்தார். விமானப் பயணத்தின் சுற்றுச்சூழல் பாதிப்பைத் தணிக்க உள்நாட்டு தீர்வுகளை உருவாக்க வேண்டும் என்ற தற்சார்பு இந்தியாவுக்கான பிரதமரின் தொலைநோக்கை மீண்டும் வலியுறுத்தினார்.
மாற்று மற்றும் நிலையான எரிபொருள் ஆதாரங்களின் அவசியத்தை வலியுறுத்திய திரு ஹர்தீப் சிங் பூரி, “சமீபத்திய ஆண்டுகளில் நிலையான எரிபொருள் உற்பத்தி தொழில்நுட்பம் கணிசமாக முன்னேறியுள்ளது. பாரம்பரிய ஜெட் எரிபொருள்களைப் போலன்றி, விவசாயக் கழிவுகள், நகராட்சி திடக்கழிவுகள் மற்றும் வனவியல் எச்சங்கள் போன்ற புதுப்பிக்கத்தக்க மூலங்களிலிருந்து இது தயாரிக்கப்படுகிறது. வழக்கமான ஜெட் எரிபொருளுடன் ஒப்பிடும்போது இந்த பசுமைக்குடில் வாயு உமிழ்வை 80% வரை குறைக்கும் திறனைக் கொண்டுள்ளது’’ என்று கூறினார்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleasePage.aspx?PRID=1925417
AD/PKV/KRS
நிதி அமைச்சகம்
நிதித்துறையில் தொழில்நுட்ப பயன்பாட்டை ஊக்குவிப்பதில் அரசு ஆர்வம்: நிதித்துறை கூடுதல் செயலாளர்
மத்திய நிதி அமைச்சகத்தின் பொருளாதார விவகாரங்கள் துறை, டிஜிட்டல் பணப் பரிவர்த்தனை குறித்து மாநில மற்றும் யூனியன் பிரதேசங்களின் தலைவர்களுடன் ஒரு கருத்துப் பரிமாற்ற நிகழ்ச்சிக்கு ஏற்பாடு செய்திருந்தது.
ஐக்கிய நாடுகளில் இயங்கும் பெட்டர் தன் கேஷ் அலையன்ஸ் அமைப்புடன் இணைந்து ஏற்பாடு செய்யப்பட்டிருந்த இந்த நிகழ்ச்சியில் கொவிட்-19 காலகட்டத்தில் டிஜிட்டல் தொழில்நுட்பங்களின் அபரிமித பயன்பாடு குறித்து எடுத்துரைக்கப்பட்டது.
மத்திய, மாநில மற்றும் உள்ளாட்சி அமைப்புகள் பிளாக்செயின், மெஷின் லர்னிங் போன்ற நிதித்துறை சார்ந்த தொழில்நுட்பங்களை ஊக்கப்படுத்த வேண்டும் என்பதில் இந்திய அரசு முனைப்புடன் இருப்பதாக நிதி அமைச்சகத்தின் கூடுதல் செயலாளர் திரு கே ராஜாராமன் தெரிவித்தார்.
ஜன்தன்- ஆதார்- மொபைல்  உள்ளிட்ட இந்திய அரசின் டிஜிட்டல் பரிவர்த்தனைத் திட்டங்கள் பெருந்தொற்றின் போது அதிக அளவில் பயன்படுத்தப்பட்டன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://www.pib.gov.in/PressReleasePage.aspx?PRID=1679436
-----
(Visitor Counter : 182
பாதுகாப்பு அமைச்சகம்
போர் வாகனங்கள் ஆராய்ச்சி மற்றும் மேம்பாட்டு நிறுவனம் தயாரித்த பொருட்கள் ஒப்படைப்பு
தபாஸ் மற்றம் விரைவு ஆளில்லா விமானங்களின் சக்கர அமைப்புகள் மற்றும் பி-75 ரக நீர்மூழ்கி கப்பல்களுக்கான 18 வகையான பில்டர்களை ஒப்படைக்கும் விழா, சென்னையில் உள்ள போர் வாகனங்கள் ஆராய்ச்சி மற்றும் மேம்பாட்டு மையத்தின் ஆய்வகத்தில் ஜனவரி 10ம் தேதி நடந்தது. பாதுகாப்புத்துறைக்கான நாடாளுமன்ற நிலைக்குழு உறுப்பினர் டாக்டர் கலாநிதி வீராசாமி, ராணுவ ஆராய்ச்சி மற்றும் மேம்பாட்டு மைய தலைவர் டாக்டர் ஜி சதீஷ் ரெட்டி, கவச இன்ஜினியரிங் அமைப்பின் திரு.பி.கே.மேத்தா ஆகியோர் இந்நிகழ்ச்சியில் கலந்து கொண்டனர்.
உள்நாட்டு வடிவமைப்பு முயற்சிகளின் முக்கியத்துவத்தை டிஆர்டிஓ தலைவர் எடுத்துக் கூறினார் மற்றும் இதுபோன்ற முக்கிய பாகங்களின், தாயாரிப்பு மையங்களை ஏற்படுத்திய தொழில்துறையினரை பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1687456
உள்துறை அமைச்சகம்
ஜப்பான் தூதர் மத்திய உள்துறை இணை அமைச்சர் திரு. கிரண் ரிஜிஜு-வை சந்தித்தார்
பேரிடர் அபாயம் குறைத்தல் மற்றும் அடிப்படை கட்டமைப்பு வசதி மேம்பாடு ஆகியவற்றில் ஒத்துழைப்பை மேம்படுத்த இருநாடுகளும் ஆர்வம்
இந்தியாவில் உள்ள ஜப்பான் தூதர் திரு. கெஞ்சி ஹீராமட்சு புதுதில்லியில் இன்று  மத்திய உள்துறை இணை அமைச்சர் திரு. கிரண் ரிஜிஜு-வை சந்தித்தார். இரு தலைவர்களும் அடிப்படை கட்டமைப்பு வசதி, மூங்கில் ஆராய்ச்சி மற்றும் பயன்பாடு, பேரிடர் மேலாண்மை உள்ளிட்ட பரஸ்பரம் அக்கறையுள்ள விஷயங்கள் குறித்து விவாதித்தனர்.
நிலநடுக்க மீட்டெழுச்சி, கட்டமைப்புகள், உருவாக்குதல், நகர்ப்புற வெள்ளக் கட்டுப்பாடு, வெள்ளச்சேத வரைபடத் தயாரிப்பு, அணைகள் மேம்பாடு ஆகியவற்றில் ஜப்பானிய நிபுணத்துவத்தை வழங்க திரு.கெஞ்சி முன்வந்தார். மலைப்பாங்கான பகுதிகளில் நெடுஞ்சாலைகள் அமைப்பதற்கான திறன் மேம்பாட்டுத்திட்டம், வாரணாசியில் நீர் தேங்கும் பிரச்சினையை கட்டுப்படுத்துதல் உள்ளிட்டவற்றில், தற்போது நடைபெற்று வரும் ஜப்பானிய திட்டங்கள் குறித்து அவர் குறிப்பிட்டார். ஜப்பான் வானிலை முகமையின் நிலநடுக்க முன்னெச்சரிக்கை அமைப்பில் இணைக்கப்பட்டுள்ள மண்டல நிலநடுக்க எச்சரிக்கை அமைப்பான “ஈக்யூ கார்டு”-ஐ திரு.கெஞ்சி காட்சிப்படுத்தினார்.
உயர் வேக ரயில் திட்டம் உள்ளிட்ட பல்வேறு துறைகளில் இருதரப்பு ஒத்துழைப்பு வேகம் குறித்து திரு.ரிஜிஜு திருப்தி தெரிவித்தார். இந்தியாவில், குறிப்பாக வடகிழக்கு மண்டலத்தில் சாலை மற்றும் நெடுஞ்சாலை அமைப்புத் திட்டங்களில் முதலீடு செய்ய முன்வருமாறு ஜப்பானை, அமைச்சர் கேட்டுக் கொண்டார்.
டோக்கியோவில் அடுத்த மாதம் நடைபெற உள்ள “பேரிடர் ஆபத்து குறைப்பது குறித்த தேசிய மாநாடு 2018” மற்றும் “ பேரிடர் ஆபத்து குறைப்பு குறித்த இரண்டாவது இந்தியா – ஜப்பான் பயிலரங்கு” ஆகியவற்றில் பங்கேற்குமாறு, ஜப்பான் நாட்டு பேரிடர் மேலாண்மை துறை இணை அமைச்சர் திரு.ஹாச்சிரோ ஓகோநோகி விடுத்த அழைப்பினை திரு.கெஞ்சி, இணை அமைச்சர் திரு.ரிஜிஜு-விடம் வழங்கினார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
167-வது நிறுவன நாளை 12 ஜூலை அன்று மத்திய பொதுப்பணித்துறை கொண்டாடவுள்ளது
வீட்டுவசதி மற்றும் நகர்ப்புற விவகாரங்கள் அமைச்சகத்தின் கீழ் இயங்கும் மத்திய பொதுப்பணித்துறை, நாட்டுக்கு சிறப்பாக சேவையாற்றுவதில் அதன் 167-வது ஆண்டை 2021 ஜூலை 12 அன்று கொண்டாடவுள்ளது. பெருந்தொற்றை கருத்தில் கொண்டு டிஜிட்டல் முறையில் இந்த நிகழ்ச்சி நடைபெறும்.
பொதுப்பணிகளை நிறைவேற்றுவதற்கான மத்திய முகமையாக 1854-ம் ஆண்டு மத்திய பொதுப்பணித்துறை உருவாக்கப்பட்டது. திட்டத்தை உருவாக்குவதில் இருந்து நிறைவு செய்தல் மற்றும் பராமரிப்பு மேலாண்மை என முழுமையான கட்டுமான மேலாண்மை துறையாக அது தற்போது வளர்ந்துள்ளது.
மத்திய வீட்டுவசதி மற்றும் நகர்ப்புற விவகாரங்கள் அமைச்சர் திரு ஹர்தீப் சிங் புரி நிகழ்ச்சியில் தலைமை விருந்தினராக கலந்துக் கொள்வார். வீட்டுவசதி மற்றும் நகர்ப்புற விவகாரங்கள் இணை அமைச்சர் திரு கௌஷல் கிஷோர் மதிப்புறு விருந்தினராக இருப்பார்.
மத்திய பொதுப்பணித்துறை மலர் காட்சி: ஒரு பொக்கிஷ சேகரிப்பு, ஈஆர்பி மின்-பிரிவுகள், மத்திய பொதுப்பணித்துறையின் உட்புற வெளியீடான நிர்மான் பாரதி மற்றும் மத்திய பொதுப்பணித்துறை தொலைபேசி விவரப்புத்தகம் 2021 ஆகிய நான்கு தொழில்நுட்ப பதிப்புகள் தொடக்க நிகழ்ச்சியின் போது வெளியிடப்படும். மத்திய பொதுப்பணித்துறையின் செயல்பாடுகள் மற்றும் சாதனைகளை எடுத்துரைக்கும் விதத்தில் குறும்படம் ஒன்றும் திரையிடப்படும்.
துறையில் சிறந்து பணியாற்றும் அலுவலர்களுக்கு மத்திய பொதுப்பணித்துறையின் விருதுகள் இந்த நிகழ்ச்சியின் போது வழங்கப்படும். மத்திய பொதுப்பணித்துறையின் அலுவலர்கள் மற்றும் நிபுணர்களால் தொழில்நுட்ப விளக்கங்களும் வழங்கப்படும்.
----
(Visitor Counter : 217
உள்நாட்டு விமானப் போக்குவரத்து அமைச்சகம்
ராஜீவ் காந்தி தேசிய விமானப் பல்கலைக்கழகம் புதிய அமர்வுக்கான சேர்க்கை செயல்முறையைத் தொடங்குகிறது
உத்திரப்பிரதேசம் மாநிலம், அமேதியில் உள்ள இந்தியாவின் ஒரே விமானப் பல்கலைக்கழகமான, ராஜீவ் காந்தி தேசிய விமானப் பல்கலைக்கழகம் , 2020 ஆம் ஆண்டு படிப்புகளுக்கான புதிய அமர்வு சேர்க்கை செயல்முறையைத் தொடங்குவதாக அறிவித்துள்ளது. பாடநெறிகள்: விமான சேவைகள் மற்றும் விமான சரக்கு சேவைகளில் இளங்கலை மேலாண்மை படிப்பு  மற்றும் விமான நிலைய நடவடிக்கைகளில் முதுகலை டிப்ளமோ என இரண்டு பிரிவுகளுக்கு சேர்க்கை செயல்முறையைத் தொடங்கியுள்ளது. இந்த இளநிலை பட்டப்படிப்பு மற்றும் முதுகலை டிப்ளமோ படிப்பிற்காக இணையம் வாயிலாக விண்ணப்பங்களை சமர்ப்பிப்பதற்கான கடைசி தேதி, ஜூலை 29 2020. ஆர்வமுள்ள மாணவர்கள் பல்கலைக்கழக வலைத்தளமான www.rgnau.ac.in என்ற இணைய தளத்தின் மூலம் விண்ணப்பிக்க வேண்டும்.
ஏவியேஷன் மற்றும் ஏர் கார்கோவில் இளங்கலை மேலாண்மை படிப்பு  என்பது லாஜிஸ்டிக்ஸ் திறன் கவுன்சிலுடன் இணைந்து மூன்று ஆண்டு பயிற்சி பெறுவதையும் உள்ளடக்கிய பட்டப்படிப்புத் திட்டமாகும். மூன்று முழு ஆண்டுகளும் வழங்கப்படும் பாடநெறியில் விமான நிறுவனங்கள், விமான நிலையங்கள், சரக்கு விமான சேவை, விமானப் பராமரிப்பு மற்றும் பழுதுபார்ப்பு , விமானப் போக்குவரத்து கட்டுப்பாடு மற்றும் தரை சேவை நிறுவனங்களுடன் பணிபுரியும் பயிற்சியையும் உள்ளடக்கியது.
முதுகலை டிப்ளோமா  GMR ஏவியேஷன் அகாடமியுடன் இணைந்து 18 மாத பாடநெறி, விமான நிலைய செயல்பாடுகளைப் பற்றி நடத்தப்படும். பாடத்திட்டத்தின் படி, பல்கலைக்கழக வளாகத்தில் 12 மாத வகுப்பறை பயிற்சி மற்றும் GMR விமான நிலையங்களில் 06 மாத இன்டர்ன்ஷிப் திட்டம் ஆகியவை அடங்கும்.
இரண்டு படிப்புகளுக்கும், RGNAU வலைதளத்தின் மூலம் மட்டுமே விண்ணப்பங்கள் ஆன்லைனில் நிரப்பப்பட வேண்டும் http://www.rgnau.ac.in. விண்ணப்பக் கட்டணம் பொதுப் பிரிவினர் மற்றும் ஓபிசி பிரிவினருக்கு 950 ரூபாயாகவும், எஸ்.சி / எஸ்.டி/ மாற்றுத் திறனாளி பிரிவினருக்கு 475 ரூபாயாகவும் நிர்ணயிக்கப்பட்டுள்ளது. இந்தக் கட்டணம் திருப்பிச் தரப்பட மாட்டாது; எந்தவொரு வங்கி அல்லது கட்டண நுழைவாயில் சேவை கட்டணங்களையும் விண்ணப்பதாரரே ஏற்க வேண்டும்.
இரு படிப்புகளுக்கும் மாணவர்களைத் தேர்ந்தெடுப்பது ஆகஸ்ட் 16 , 2020 ஞாயிற்றுக்கிழமை அகில இந்திய அளவில் நடத்தப்படும்,  அடிப்படையிலான நுழைவுத் தேர்வின் அடிப்படையில் இருக்கும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 108.21 கோடி தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 10,853 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.24 சதவீதம்.
கடந்த 24 மணி நேரத்தில் 12,432 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,37,49,900 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.42 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவாகும்.
இந்தியாவில் கொவிட் சிகிச்சை பெறுபவர்களின் எண்ணிக்கை 1,44,845; 260 நாட்களுக்கு பின் இது குறைந்த அளவாகும்
தினசரி பாதிப்பு விகிதம் 1.18 ஆகும். கடந்த 34 நாட்களில் 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 1.28 கடந்த 44 நாட்களாக 2 சதவீதத்துக்கும் குறைவாக உள்ளது.
இதுவரை மொத்தம் 61.48 கோடி கொவிட் பரிசோதனைகள் செய்யப்பட்டுள்ளன.
நிதி அமைச்சகம்
வரி செலுத்துவோர் திருத்தப்பட்ட வருமானவரிக் கணக்கை இரண்டு ஆண்டுகளுக்குள் தாக்கல் செய்யலாம் மாற்றுத் திறனாளிகளுக்கு வரிச்சலுகை
நாடாளுமன்றத்தில் 2022-23 ஆம் ஆண்டுக்கான மத்திய அரசின் நிதிநிலை அறிக்கையை தாக்கல் செய்த மத்திய நிதியமைச்சர் திருமதி. நிர்மலா சீதாராமன், வரிசெலுத்துவோர் கூடுதல் வரிசெலுத்துவதாக இருந்தால், தவறுகளை சரிசெய்து, புதிய விவரங்கள் அடங்கிய திருத்தப்பட்ட வருமானவரிக் கணக்கை தொடர்புடைய மதிப்பீட்டு ஆண்டிலிருந்து இரண்டு ஆண்டுகளுக்குள் தாக்கல் செய்ய அனுமதிப்பது என அரசு திட்டமிட்டுள்ளது என்றார்.
இத்திட்டம், தங்களது வருமானத்தை சரியாக மதிப்பிட்டு, தவறுகள் அல்லது விடுதல் எதுவுமின்றி கணக்கை தாக்கல் செய்ய வரிசெலுத்துவோருக்கு ஒரு வாய்ப்பை அளிக்கும் என்றும் அவர் கூறினார். தற்போதுள்ள நடைமுறைகளின்படி, வரிசெலுத்துவோர் அவரது வருமானத்தில் ஏதாவது ஒரு பகுதியை தெரிவிக்காமல் இருந்து அதனை வருமானவரித்துறை கண்டுபிடித்தால், அந்தப் பிரச்சனைக்குத் தீர்வு காண நீண்ட, நெடிய நடவடிக்கையை மேற்கொள்ள வேண்டியுள்ள நிலையில், புதிய திட்டம் வரிசெலுத்துவோரிடம் நம்பிக்கையை ஏற்படுத்தும் என்றும் அவர் தெரிவித்தார். தாமாக முன்வந்து வரிசெலுத்துவதில் இதுவொரு உறுதியான நடவடிக்கை என்றும் நிதியமைச்சர் குறிப்பிட்டார்.
மாற்றுத்திறனாளிகளுக்கு சலுகை
மாற்றுத்திறனாளிகளுக்காக அவர்களது பெற்றோர் அல்லது பாதுகாவலர்கள் காப்பீடு செய்யும்போது, தற்போதுள்ள சட்டங்களின்படி, சம்பந்தப்பட்ட சந்தாதாரர் உயிரிழக்கும்போதுதான் அந்த மாற்றுத் திறனாளிக்கு முழு தொகையோ அல்லது வருடாந்திர பணப்பட்டுவாடாவோ வழங்கப்படும். ஆனால் சம்பந்தப்பட்ட மாற்றுத்திறனாளிக்கு அவரது பெற்றோரின் வாழ்நாள் காலத்திலேயே ஒட்டுமொத்த தொகையோ அல்லது வருடாந்திர தொகையோ தேவைப்படும் பட்சத்தில், அவரது பெற்றோர் அல்லது பாதுகாவலர்கள் 60 வயதை எட்டும்போதே அதனை அந்த மாற்றுத் திறனாளிக்கு வழங்க அரசு திட்டமிட்டுள்ளதாகவும் திருமதி. நிர்மலா சீதாராமன் தெரிவித்தார்.
மாநில அரசு ஊழியர்களுக்கு சமூக பாதுகாப்பு அதிகரிப்பு
மத்திய அரசு ஊழியர்களுக்கு இணையாக மாநில அரசு ஊழியர்களுக்கும் சமூக பாதுகாப்பை அதிகரித்து வழங்கும் விதமாக, மாநில அரசு ஊழியர்களுக்கான தேசிய ஓய்வூதிய திட்டக் கணக்கில், வேலை வழங்கும் துறையால் செலுத்தப்படும் பங்களிப்பு மீதான வரிக்கழிவு சலுகையை 10 சதவீதத்திலிருந்து 14 சதவீதமாக அதிகரிக்க அரசு திட்டமிட்டுள்ளது என்றும் அவர் குறிப்பிட்டார்.
இணைய டிஜிட்டல் சொத்துக்களுக்கு வரி விதிப்பு திட்டம்
இணைய டிஜிட்டல் சொத்துக்களில் பரிவர்த்தனைகளின் எண்ணிக்கை குறிப்பிடத்தக்க அளவுக்கு அதிகரித்து வருவதால், “எந்தவொரு இணைய டிஜிட்டல் சொத்தையும் மாற்றும் போது கிடைக்கும் எந்தவொரு வருமானத்திற்கும் 30 சதவீதம் வரி விதிக்கப்பட உள்ளது” என திருமதி நிர்மலா சீதாராமன் அறிவித்துள்ளார்.
வழக்கு மேலாண்மை
வரிசெலுத்துவோரும், வருமான வரித்துறையும் மீண்டும் மீண்டும் வழக்குத் தொடர்வதைக் குறைக்க, ஒரே மாதிரியான சட்ட அம்சத்தைக் கொண்ட வழக்கில், உயர்நீதிமன்றம் அல்லது உச்சநீதிமன்றம் அது பற்றி முடிவு செய்யும் வருமான வரித்துறை மேல்முறையீடு செய்வதை ஒத்திவைக்க முடிவு செய்யப்பட்டிருப்பதாகவும் நிதியமைச்சர் தெரிவித்தார். மேலும், கூட்டுறவு சங்கங்களுக்கான குறைந்தபட்ச மாற்று வரி விகிதம் 18.5 லிருந்து 15 சதவீதமாக குறைக்கப்படும் என்றும் அவர் குறிப்பிட்டார்.
புதிதாக தொழில் தொடங்கிய நிறுவனங்களுக்கு வரிச்சலுகை வழங்கும் காலம் மேலும் ஓராண்டு நீட்டிக்கப்படும் என்றும் நிதியமைச்சர் தெரிவித்தார்.
மேலும் விவரங்களுக்கு ஆங்கில செய்திக் குறிப்பைக் காணவும் https://www.pib.gov.in/PressReleasePage.aspx?PRID=1794131
------
(
ரெயில்வே அமைச்சகம்
ரெயில்வேக்களில் காத்திருப்போர் பட்டியலில் உள்ள பயணிகளின் இருக்கை உறுதியாகும் சாத்தியக்கூறுகளை கணிப்பதற்கான கருவி
ரெயில்வேக்களில் காத்திருப்போர் பட்டியலில் உள்ள பயணிகளின் இருக்கை உறுதியாகும் சாத்தியக்கூறுகளை கணிப்பதற்கான கருவி உருவாக்கப்பட்டுள்ளது. இந்தக் கணிப்பு டிக்கெட் பதிவு செய்யும் போதும், பி.என்.ஆர். விசாரணையின் போதும் செய்து தெரிவிக்கப்படும். எந்திர கற்றல் வழிமுறையை பயன்படுத்தி இந்தக் கருவி உருவாக்கப்பட்டுள்ளது. கடந்த 2 ஆண்டுகளில் காத்திருப்போர் பட்டியலில் உள்ள பி.என்.ஆர். தகவல்கள் அடிப்படையில் கணிப்பு முறை உருவாக்கப்பட்டுள்ளது. இந்த முறையின்படி பல்வேறு காத்திருப்போர் பட்டியல் சூழ்நிலைகளுக்கு ஏற்ப போக்குகள் உறுதிச் செய்யப்பட்டு எதிர்கால பயணத் தேதிகளுக்கு இருக்கை உறுதியாகும் கணிப்புகள் செய்யப்படுகின்றன.
இந்தத் திட்டத்தின் முக்கிய அம்சங்கள் வருமாறு-
- பொதுப் பிரிவு காத்திருப்போர் பட்டியலின் சாத்தியக் கூறுகளை இது கணிக்கிறது.
- விடுமுறை கால நெரிசல் சூழ்நிலையில் அதிகபட்சமாக உள்ள காத்திருப்போர் பட்டியலையும் கருத்தில் கொள்கிறது இந்தக் கருவி.
- சென்ற ஆண்டு இதே பயணத்தின் போது காத்திருப்போர் பட்டியலிலிருந்து இறுதி செய்யப்பட்ட கடைசி டிக்கெட்டின் போக்கை இந்தக் கருவி காட்டுகிறது.
- நடப்பு நிலவரத்தின் அடிப்படையில் மாறக்கூடிய சாத்தியக் கூறுகள் கணிக்கப்படுகின்றன.
இப்போதைக்கு இந்த வசதி இந்திய ரெயில்வே உணவு மற்றும் சுற்றுலா கழக வலைத்தளத்தில் மட்டும் ஒருங்கிணைக்கப்பட்டுள்ளது. இந்த வலைத்தளத்தில் இந்த அம்சம் 2018 ஜூன் 13-ந் தேதி முதல் கீழ்கண்ட வகையில் செயல்பட தொடங்கியுள்ளது.
- பயன்படுத்துவோர் டிக்கெட் பதிவு செய்யும் போது அவரது பெயர் காத்திருப்போர் பட்டியலில் சேரும் நிலையில் அவருக்கு இருக்கை உறுதிச் செய்யப்படும் சாத்தியக் கூறை அவர் இந்த வலைத்தளத்திலிருந்து தெரிந்துக் கொள்ளலாம்.
- அதே போல பி.என்.ஆர். விசாரணை மேற்கொள்ளும் காத்திருப்போர் பட்டியல் பயணி அந்த சமயத்திலும் கூட இருக்கை உறுதிச் செய்யப்படும் சாத்தியக்கூறை தெரிந்துக் கொள்ளலாம்.
ரெயில்வே துறை இணையமைச்சர் திரு. ராஜன் கோஹைன் மாநிலங்களவையின் கேள்வி ஒன்றுக்கு எழுத்து மூலம் அளித்த பதிலில் இந்தத் தகவலை தெரிவித்தார்.
(Visitor Counter : 102
பிரதமர் அலுவலகம்
மகளிருக்கான 100 மீட்டர் ஓட்டப்பந்தயத்தில் தங்கப்பதக்கம் வென்ற டூட்டிசந்த்-க்கு பிரதமர் பாராட்டு
மகளிருக்கான 100 மீட்டர் ஓட்டப்பந்தயத்தில் தங்கப்பதக்கம் வென்ற டூட்டிசந்த்-க்கு பிரதமர் திரு. நரேந்திர மோடி பாராட்டு தெரிவித்துள்ளார்.
“அசாதாரண வீராங்கனையின் அசாதாரண சாதனை! மகளிருக்கான 100 மீட்டர் இறுதிப் போட்டியில் கடுமையான முயற்சியில் தகுதிக்குரிய தங்கம் வென்றிருக்கும் டூட்டிசந்த்-க்கு பாராட்டுக்கள். இந்தியாவை நீங்கள் பெருமிதம் கொள்ள செய்திருக்கிறீர்கள்” என்று பிரதமர் கூறியுள்ளார்.
|
|
அசாதாரண வீராங்கனையின் அசாதாரண சாதனை!
மகளிருக்கான 100 மீட்டர் இறுதிப் போட்டியில் கடுமையான முயற்சியில் தகுதிக்குரிய தங்கம் வென்றிருக்கும் @டூட்டிசந்த்-க்கு பாராட்டுக்கள்.
இந்தியாவை நீங்கள் பெருமிதம் கொள்ள செய்திருக்கிறீர்கள் #Universiade @FISU https://t.co/LVSkbsPZOP
- நரேந்திர மோடி  ஜூலை 10, 2019.
--
(Visitor Counter : 132
மத்திய அமைச்சரவை
சத்தீஸ்கரில் பழங்குடியினர் பட்டியல் திருத்தத்திற்கு மத்திய அமைச்சரவை ஒப்புதல் அளித்துள்ளது
அரசியல் அமைப்பு  ஆணை  மசோதா 2016-ல் அதிகாரப்பூர்வமான திருத்தங்களை அறிமுகப்படுத்துவதற்கான திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. இதன் வாயிலாக சத்தீஸ்கர் மாநிலத்தில் பழங்குடியினரின் பட்டியல் மாற்றியமைக்கப்பட்டுள்ளது.
சத்தீஸ்கரில் பழங்குடியினரின் பட்டியலில் கீழ்க்கண்ட மாற்றங்கள் மேற்கொள்ளப்படும்:-
- 5வது சேர்க்கையில் “பாரியா பூமியா”விற்குப் பிறகு :-
“புன்யா, புயியான், புயான்” சேர்க்கப்படும்.
- 14ஆவது சேர்க்கையில் “14.தன்வர், தானுஹர், தானுவார்” பதிலீடு செய்யப்படும்.
- 32 மற்றும் 33 சேர்க்கையில்
”32 நகேஸியா, நாகாஸியா, கிஸான் 33, ஒரயான், தன்கா, தன்கட்” பதிலீடு செய்யப்படும்.
- 41 சேர்க்கையில் “சவர், சவாரா, சவுன்ரா, சோன்ரா” மற்றும்
43. 42 சேர்க்கைக்குப்பிறகு “43 பின்ஜியா” சேர்த்துக் கொள்ளப்படும்.
இந்தச் சட்டம், அரசியலமைப்பு  ஆணை  மசோதா 2019 என்று அழைக்கப்படும். இந்த மசோதா சட்டமான பிறகு, சத்தீஸ்கரில் பழங்குடியினருக்கான திருத்தப்பட்ட பட்டியலில் சேர்க்கப்பட்டிருக்கும் பழங்குடியினர், தற்போதுள்ள அரசின் திட்டங்களின் பயன்களையும் பெற இயலும். இவர்கள் அரசின் கொள்கையின்படி அமைக்கப்பட்டுள்ள கல்வி நிறுவனங்களில் சேரவும், பணியிடங்களில் ஒதுக்கீட்டின் பயன்களைப் பெறவும் தகுதி பெறுவார்கள்.
சிறப்பு சேவைகள் மற்றும் கட்டுரைகள்
மத்திய அரசு ஓய்வூதியதாரர்களுக்கான டிஜிட்டல் வாழ்நாள் சான்றிதழ் வழங்கும் முகாம் புதுச்சேரியில் இன்று நடைபெற்றது
மத்திய அரசு ஓய்வூதியதாரர்களுக்கான டிஜிட்டல் வாழ்நாள் சான்றிதழ் வழங்கும் முகாம்கள் நாடு முழுவதும் நடத்தப்பட்டு வருகின்றன. இதன் தொடர்ச்சியாக, மத்திய அரசின் ஓய்வூதியம் மற்றும் ஓய்வூதியதாரர்கள் நலத்துறையின் குழு, பாரத ஸ்டேட் வங்கியுடன் இணைந்து, புதுச்சேரி ஜிப்மர் வளாகத்தில் உள்ள டாக்டர் ஏ.பி.ஜே.அப்துல் கலாம் ஆடிட்டோரியத்தில் இந்த முகாமுக்கு .இன்று ஏற்பாடு செய்திருந்தது.
இந்த முகாமில் 300-க்கும் மேற்பட்ட ஓய்வூதியதாரர்கள் கலந்து கொண்டு பயன்பெற்றதுடன், இந்த புதிய தொழில்நுட்பத்தால் அவர்கள் திருப்தியடைந்தனர்.
இந்த முகாமில் துறை அதிகாரிகள், ஓய்வூதியதாரர்களின் செல்ஃபோன் மூலம் முகஅங்கீகார செயலியை பதிவிறக்கம் செய்து, வாழ்நாள் சான்றிதழை பெற்று கொடுத்தனர். புதுச்சேரி ஓய்வூதியதாரர்கள் சங்கம், ஜிப்மர் ஓய்வூதியதாரர்கள் சங்கம் ஆகியவற்றை சேர்ந்த பிரதிநிதிகள் இதில் கலந்து கொண்டு, இந்த முறை குறித்து அறிந்து கொண்டனர்.
கைபேசி வழியாக முக அங்கீகாரம் மூலம் ஆயுள் சான்றிதழைச் சமர்ப்பிக்கும் செயல்பாட்டில், ஆதார் எண், ஒருமுறை கடவுச்சொல்லுக்கான  கைபேசி எண், ஓய்வூதியம் பெறுவதற்கு வழங்கப்பட்ட ஆர்டர் எண் மற்றும் வங்கி/அஞ்சலக கணக்கு எண் பற்றிய விவரங்கள் முதல் முறையாகத் தேவைப்படும். 60 விநாடிகளுக்குள் செல்ஃபோன் மூலமே வாழ்நாள் சான்றிதழை பெற முடியும்.
இது தொடர்பான மேலும் விவரங்களை அறிய பணியாளர் நலத்துறையின் அதிகார பூர்வ யூடியூப் அலைவரிசையான DOPPW_INDIA OFFICIAL என்ற அலைவரிசையை பார்க்கலாம் என அந்த அமைச்சகம் தெரிவித்துள்ளது. முக அடையாள தொழில்நுட்பத்தின் மூலம் வாழ்நாள் சான்றிதழை சமர்ப்பித்தது தொடர்பாக இந்த யூடியூப் அலைவரிசையில் இந்தி மற்றும் ஆங்கிலத்தில் எளிய முறையில் புரிந்துகொள்ளும் வகையில், இரண்டு வீடியோக்கள் பதிவிடப்பட்டுள்ளதாக பணியாளர் நலத்துறை அமைச்சகம் தெரிவித்துள்ளது.
1.10.2022 முதல் இதுவரை டிஜிட்டல் வாழ்நாள் சான்றிதழ்கள்  தாக்கல் செய்தவர்களின் எண்ணிக்கை 79,51,062. முக அங்கீகாரம் மூலம் டிஎல்சி தாக்கல் செய்தவர்கள் எண்ணிக்கை 4,41,543. இந்தக் கால கட்டத்தில் டிஎல்சி தாக்கல் செய்த மத்திய அரசு ஓய்வூதியதாரர்களின் எண்ணிக்கை 27,43,324. இதில் முக அங்கீகாரம் மூலம் டிஎல்சி அளித்தவர்கள் 2,48,734 பேர்.
இந்த முகாம் நவம்பர் மாதம் முழுவதும் நடைபெறும். அனைத்து ஓய்வூதியதாரர்களும் முகஅங்கீகாரம் மூலம் வாழ்நாள் சான்றிதழை சமர்ப்பிப்பதற்காக இந்த வசதியை பயன்படுத்தி கொள்ளுமாறு கேட்டு கொள்ளப்படுகின்றனர்.
பிரதமர் அலுவலகம்
ஃபிரான்சின் ஷத்துஹுவில் நடைபெற்ற மாற்றுத்திறனாளிகளுக்கான உலகக் கோப்பை துப்பாக்கிச்சுடுதல் போட்டியில் தங்கப்பதக்கம் வென்ற மணிஷ் நர்வால் மற்றும் ரூபினா ஃபிரான்ஸிசுக்கு பிரதமர் வாழ்த்து
ஃபிரான்சின் ஷத்துஹுவில் நடைபெற்ற மாற்றுத்திறனாளி களுக்கான உலகக் கோப்பை துப்பாக்கிச்சுடுதல் போட்டியில் தங்கப்பதக்கம் வென்ற மணிஷ் நர்வால் மற்றும் ரூபினா ஃபிரான்ஸிசுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள சுட்டுரைச் செய்தியில், “#Chateauroux2022 இல் 10 மீட்டர் ஏர் பிஸ்டல் கலப்பு போட்டியில் தங்கம் வென்ற மணிஷ் நர்வால் மற்றும் ரூபினா பிரான்சிஸ் ஆகியோரால் பெருமிதம் கொள்கிறேன்.
இந்த சிறப்பான வெற்றிக்காக அவர்களுக்கு வாழ்த்துகள். அவர்களது எதிர்கால முயற்சிகளுக்கு நல்வாழ்த்துகள்”, என்று கூறியுள்ளார்.
பிரதமர் அலுவலகம்
ஜி20 கள நிர்வாகிகளுடனான தனது கலந்துரையாடலின் ஒரு சில காட்சிகளை பிரதமர் பகிர்ந்து கொண்டார்
பிரதமர் திரு. நரேந்திர மோடி, நேற்று பாரத மடப்பத்தில் ஜி20 கள நிர்வாகிகளுடன் கலந்துரையாடினார்.
இந்தக் கலந்துரைரையாடலின் தருணங்களை பல மூத்த பத்திரிகையாளர்கள் எக்ஸ் சமூக ஊடக தளத்தில் வெளியிட்டனர்.
பிரதமர் திரு மோடி ஒரு சில பதிவுகளை மீள்பதிவு செய்தார்.
(AP/BR/KRS
(